Source: http://www.legex.ro/OUG-72-2014-136894.aspx
Timestamp: 2020-02-25 03:40:46+00:00
Document Index: 10090660

Matched Legal Cases: ['articolul 2', 'articolul 2', 'articolul 2', 'articolul 2', 'articolul 2', 'articolul 2', 'articolul 2', 'articolul 21', 'Articolul 21', 'articolul 3', 'articolul 3', 'articolul 31', 'Articolul 31', 'articolul 4', 'articolul 5', 'articolul 51', 'Articolul 51', 'Articolul 7', 'articolul 9', 'articolul 91', 'Articolul 91']

OUG 72/2014 | Legislatie gratuita
OUG 72 2014 modifica OUG 66 2014
OUG 72 2014 completeaza OUG 66 2014
OUG 72 2014 respins de Legea 116 2015
OUG 72 2014 abrogat de Legea 88 2015
OUG Nr.72 din 11.11.2014
ACT PUBLICAT ÎN MONITORUL OFICIAL NR. 837 din 17 noiembrie 2014
Având în vedere necesitatea finalizării normelor de aplicare a Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi sunt necesare efectuarea de modificări şi completări ale cadrului legal, care să permită facilitarea implementării acestuia, atât de către Fondul Naţional de Garantare a Creditelor pentru Întreprinderile Mici şi Mijlocii, cât şi de către instituţiile finanţatoare,ţinând cont de obligativitatea respectării angajamentelor asumate în acordurile încheiate cu organizaţiile internaţionale pentru evitarea riscului ratării ţintelor, se impun, în regim de urgenţă, deblocarea procesului de creditare şi facilitarea accesului persoanelor fizice la finanţare, aspect ce presupune implementarea de măsuri anticriză de Guvernul României pentru susţinerea sectoarelor economice prioritare.Pentru că în lipsa unor măsuri urgente de stimulare a consumului creşterea economică poate fi afectată, iar unele sectoare din economie, cum ar fi construcţiile de maşini şi serviciile, ar fi semnificativ afectate de condiţiile economico-financiare, se impune luarea tuturor măsurilor necesare în vederea deblocării procesului de creditare şi dinamizarea activităţii în cadrul acestui sector cu efecte directe asupra creşterii economice şi impact pozitiv în privinţa locurilor de muncă.În vederea menţinerii unor perspective încurajatoare în ceea ce priveşte reluarea creşterii consumului prin asigurarea suportului sistemului bancar în cadrul unei oferte specifice de finanţare dedicate persoanelor fizice, adaptate cererii potenţiale,lipsa unei oferte de finanţare adecvate persoanelor fizice pentru sectorul auto afectează creşterea consumului populaţiei, gradul de utilizare a capacităţilor de producţie existente ale producătorilor de autoturisme şi componente, precum şi volumul comerţului şi serviciilor specializate pentru autovehicule.Considerând că este necesară luarea unor măsuri urgente în vederea atragerii de fonduri în activităţi de producţie existente ale producătorilor de autoturisme şi componente care produc valoare adăugată şi cu impact pozitiv la nivel macroeconomic, se impune adoptarea prezentului act normativ, care să vizeze accesul persoanelor fizice la credite destinate achiziţionării de autoturisme noi.Întrucât toate aceste aspecte vizează interesul public şi constituie situaţii de urgenţă şi extraordinare a căror reglementare nu poate fi amânată, impunând adoptarea de măsuri imediate pe calea ordonanţei de urgenţă,în temeiul art. 115 alin. (4) din Constituţia României, republicată,Guvernul României adoptă prezenta ordonanţă de urgenţă. Articolul IOrdonanţa de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, publicată în Monitorul Oficial al României, Partea I, nr. 768 din 22 octombrie 2014, se modifică şi se completează după cum urmează: 1. La articolul 2, partea introductivă a literei b) se modifică şi va avea următorul cuprins: b)beneficiarul Programului este persoana fizică ce îndeplineşte cumulativ următoarele criterii de eligibilitate: 2. La articolul 2 litera b), după punctul 3 se introduce un nou punct, punctul 4 , cu următorul cuprins: 4. la data solicitării creditului garantat beneficiarul Programului are vârsta de minimum 18 ani şi capacitate deplină de exerciţiu. 3. La articolul 2, după litera b) se introduce o nouă literă, litera b^1) , cu următorul cuprins: b^1) finanţator - instituţie de credit sau instituţie financiară nebancară înscrisă în Registrul Special al Instituţiilor Financiare Nebancare deschis şi ţinut de Banca Naţională a României, inclusiv unităţile teritoriale ale acesteia, care îndeplineşte condiţiile de eligibilitate şi acordă credite persoanelor fizice pentru achiziţia unui autoturism nou în cadrul Programului; 4. La articolul 2, litera c) se modifică şi va avea următorul cuprins: c)credit - suma acordată de finanţator în baza unui contract, în vederea achiziţionării autoturismului nou de către beneficiarul Programului, cu respectarea normelor interne de creditare, a prevederilor prezentei ordonanţe de urgenţă şi a normelor de aplicare; 5. La articolul 2, litera k) se modifică şi va avea următorul cuprins: k)comision de risc - suma datorată de beneficiarul Programului la contractarea creditului, pentru toată perioada de valabilitate a garanţiei, ca procent din suma garantată în cadrul Programului, destinată acoperirii riscului de garantare, în valoare de maximum 1% din valoarea garantată. 6. La articolul 2, litera m) se modifică şi va avea următorul cuprins: m)garanţie guvernamentală - garanţie asumată de F.N.G.C.I.M.M., în numele şi în contul statului, materializată într-un contract de garantare, care acoperă pierderea suportată de finanţator, ca urmare a producerii riscului de credit, şi care trebuie să fie irevocabilă, necondiţionată şi expresă, conform reglementărilor relevante din perspectiva recunoaşterii calităţii de diminuator de risc de credit al garanţiilor din regulamentele prudenţiale aplicabile finanţatorilor. 7. După articolul 2 se introduce un nou articol, articolul 21 , cu următorul cuprins: Articolul 21 (1) Beneficiarii Programului trebuie să dispună de un avans de minimum 5% din preţul de achiziţie a autoturismului nou. Garanţia statului va fi de maximum 50% din finanţarea acordată.(2) Beneficiarii Programului se obligă să asigure autoturismul nou-achiziţionat din finanţarea garantată printr-o poliţă de asigurare de tip CASCO, caracteristicile poliţelor de asigurare şi modalitatea de încheiere fiind prevăzute în normele de aplicare a prezentei ordonanţe de urgenţă.(3) Beneficiarul are obligaţia cesionării drepturilor derivând din poliţele de asigurare în favoarea statului român, prin Ministerul Finanţelor Publice şi finanţatorului, proporţional cu procentul de garantare a plăţii primei de asigurare pe toată durata de valabilitate a creditului garantat în cadrul Programului. Modalitatea de plată a despăgubirilor rezultate din daune parţiale sau daune totale va fi prevăzută în normele de aplicare a prezentei ordonanţe de urgenţă. (4) Finanţatorul este mandatat să verifice îndeplinirea obligaţiilor beneficiarului menţionate la alin (3). 8. La articolul 3, alineatele (3) şi (6) se abrogă. 9. După articolul 3 se introduce un nou articol, articolul 31 , cu următorul cuprins: Articolul 31 Sumele reprezentând comisionul de risc se virează de către beneficiarii Programului într-un cont de venituri bugetare distinct, deschis la unităţile Trezoreriei Statului din cadrul organelor fiscale la care aceştia sunt luaţi în evidenţă fiscală. Modalitatea de plată va fi prevăzută în normele de aplicare a prezentei ordonanţe de urgenţă. 10. La articolul 4, după alineatul (1) se introduc două noi alineate, alineatele (2) şi (3) , cu următorul cuprins:(2) Contractul de garantare conţine în mod obligatoriu clauza de ipotecă necesară în vederea înscrierii de către finanţator a ipotecii legale mobiliare asupra autoturismului nou achiziţionat în cadrul Programului în Arhiva Electronică de Garanţii Reale Mobiliare.(3) Suma rezultată din valorificarea, în orice mod, a bunului ce face obiectul garanţiei prezentei ordonanţe de urgenţă se distribuie proporţional cu procentul de garantare, după deducerea cheltuielilor de executare silită efectuate de Agenţia Naţională de Administrare Fiscală. 11. După articolul 5 se introduce un nou articol, articolul 51 , cu următorul cuprins: Articolul 51 (1) Finanţatorul este abilitat să îşi exprime acordul pentru preluarea finanţării garantate şi a dreptului de proprietate asupra autoturismului de către o persoană fizică ce îndeplineşte condiţiile de eligibilitate în cadrul Programului.(2) Finanţatorul este abilitat să îşi exprime acordul pentru înstrăinarea autoturismului sau novaţia obiectului garanţiei. 12. Articolul 7 se abrogă. 13. După articolul 9 se introduce un nou articol, articolul 91 , cu următorul cuprins: Articolul 91 Forma şi conţinutul contractului de garantare menţionat la art. 2 lit. d), ale convenţiei menţionate la art. 6, precum şi ale înscrisului menţionat la art. 9. alin. (1) se aprobă prin ordin al ministrului finanţelor publice şi al ministrului delegat pentru buget. Articolul IIOrdonanţa de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, cu modificările şi completările aduse prin prezenta ordonanţă de urgenţă, se va republica, dându-se textelor o nouă numerotare, după aprobarea acestora prin lege. Articolul IIINormele de aplicare a Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, cu modificările şi completările ulterioare, vor fi supuse aprobării prin hotărâre a Guvernului, în termen de maximum 15 zile de la data intrării în vigoare a prezentei ordonanţe de urgenţă. PRIM-MINISTRU VICTOR-VIOREL PONTA Contrasemnează: Ministrul finanţelor publice, Ioana-Maria Petrescu Ministrul delegat pentru buget, Darius-Bogdan Vâlcov Ministrul economiei, Constantin Niţă
COMENTARII la OUG 72/2014
Momentan nu exista niciun comentariu la OUG 72 din 2014
Alte acte pe aceeaşi temă cu OUG 72/2014